CELEX: 32010D0296
Language: mt
Date: 2010-05-21 00:00:00
Title: 2010/296/: Deċiżjoni tal-Kummissjoni tal- 21 ta’ Mejju 2010 dwar l-istabbiliment ta' Reġistru għall-Prodotti Bijoċidali (notifikata bid-dokument numru C(2010) 3180)  (Test b’relevanza għaż-ŻEE)

22.5.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 126/26
            
         DEĊIŻJONI TAL-KUMMISSJONI
   tal-21 ta’ Mejju 2010
   dwar l-istabbiliment ta' Reġistru għall-Prodotti Bijoċidali
   (notifikata bid-dokument numru C(2010) 3180)
   (Test b’relevanza għaż-ŻEE)
   (2010/296/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 98/8/KE tal-Parlament Ewropew u tal-Kunsill tas-16 ta' Frar 1998 dwar it-tqegħid fis-suq tal-prodotti bijoċidali (1) u b'mod partikolari l-Artikolu 18(4) tagħha,
   Billi:
   
               (1)
            
            
               Sabiex tkun faċilitata l-konformità tal-Istati Membri mar-rekwiżit tas-sottomissjoni ta' informazzjoni dwar l-awtorizzazzjoni u r-reġistrazzjoni ta' prodotti bijoċidali kif stipulat fl-Artikolu 18(1) tad-Direttiva 98/8/KE, għandha tkun stabbilita sistema ta' informazzjoni standardizzata fuq livell tal-Unjoni Ewropea, f'għamla ta' Reġistru għall-Prodotti Bijoċidali, minn issa 'l quddiem imsejjaħ ir-“Reġistru”.
            
         
               (2)
            
            
               Biex tkun żgurata l-konsistenza tad-dejta, l-Istati Membri kollha għandhom jużaw ir-Reġistru biex idaħħlu l-informazzjoni meħtieġa skont l-Artikolu 18(1) tad-Direttiva 98/8/KE.
            
         
               (3)
            
            
               Minħabba li s-sistema ta' informazzjoni standardizzata għadha qed tkun żviluppata, għandu jsir provvediment għall-applikabbiltà diferita ta' din id-Deċiżjoni.
            
         
               (4)
            
            
               Il-miżuri stipulati f’din id-Deċiżjoni huma f’konformità mal-opinjoni tal-Kumitat Permanenti dwar il-Prodotti Bijoċidali,
            
         ADOTTAT DIN ID-DEĊIŻJONI:
   Artikolu 1
   Jiġi stabbilit Reġistru għall-Prodotti Bijoċidali.
   Artikolu 2
   L-Istati Membri għandhom idaħħlu l-informazzjoni meħtieġa skont l-Artikolu 18(1) tad-Direttiva 98/8/KE fir-Reġistru għall-Prodotti Bijoċidali.
   Artikolu 3
   Din id-Deċiżjoni għandha tapplika mill-1 ta' Luju 2010.
   Artikolu 4
   Din id-Deċiżjoni hija indirizzata lill-Istati Membri.
   
      Magħmul fi Brussell, il-21 ta’ Mejju 2010.
      
         
            Għall-Kummissjoni
         
         Janez POTOČNIK
         
            Membru tal-Kummissjoni
         
      
   
   
      (1)  ĠU L 123, 24.4.1998, p. 1.